ai4bharat/Pralekha huggingface dataset:
کابینہ
کابینہ نے دادر اور نگر حویلی اور دمن اور دیو کے انضمام کے پیش نظر اشیاء اور خدمات ٹیکس ، اضافی قدر کے ٹیکس  اور ایکسائز ڈیوٹی سے متعلق قوانین میں ترمیم ؍ توسیع ؍ منسوخی کی منظوری دی
نئی دہلی،22؍جنوری، وزیراعظم جناب نریندر مودی کی صدارت میں مرکزی کابینہ نے دمن کو صدر دفتر بنانے کی خاطر اشیاءاورخدماتٹیکس،اضافیقدرکےٹیکس  اورایکسائزڈیوٹیسےمتعلق مندرجہ ذیل قوانیناور ریگولیشن میںترمیم ؍ توسیع ؍ منسوخیکیمنظوریدے دی ہے۔
- مرکزی اشیاء اور خدمات ٹیکس قانون 2017  کو ترمیم کرکے اشیاء اور خدمات ٹیکس  ریگولیشن 2020 کرنا۔
- مرکز کے زیر انتظام اشیاء اور خدمات ٹیکس ایکٹ 2017  کو تبدیل کرکے مرکز کے زیر انتظام اشیاء اور خدمات ٹیکس  ریگولیشن 2020 کرنا۔
- دادر اور نگر حویلی اضافی قدر کے ٹیکس  ریگولیشن 2005  کو تبدیل کرکے دادر اور نگر حویلی اور دمن اور دیو اضافی قدر کے ٹیکس  ریگولیشن 2020 کرنا۔
- دمن اور دیو اضافی قدر والے ٹیکس ریگولیشن 2005  کو دمن اور دیو اضافی قدر کے ٹیکس  ریگولیشن 2020 کے طور پر منسوخ کرنا۔
- گوا ، دمن اور دیو ایکسائز ڈیوٹی قانون 1964  کو تبدیل کرکے دادر اور نگر حویلی اور دمن اور دیو ایکسائز ڈیوٹی  ریگولیشن 2020 کرنا۔
- دادر اور نگر حویلی ایکسائز ڈیوٹی ریگولیشن 2012  کو دادر اور نگر حویلی ایکسائز ڈیوٹی  ریگولیشن 2020 کے طور پر منسوخ کرنا۔
- دمن کو دادر اور نگر حویلی اور دمن اور دیو کا صدر دفتر قرار دینا ۔
ان ترمیمات سے کم از کم حکومت کے ذریعے زیادہ سے زیادہ حکمرانی کی راہ ہموار ہوگی ، جس میں ٹیکس کی مشترکہ اتھارٹی، کام میں دہرے پن کو کم کرکے اور انتظامیہ کی صلاحیت میں اضافہ کرکے شہریوں کے لئے خدمات کی بہتر فراہمی جی ایس ٹی ، ویٹ اور ریاستی ایکسائز کے قوانین میں زیادہ یکسانیت پیدا کرنے میں مدد کرے گی اور یہ جی ایس ٹی ٹیکس ، ویٹ ، ریاستی ایکسائز کے ساتھ ساتھ بقایا جات کی وصولی میں مدد کرے گا۔ اس کے علاوہ مذکورہ ترمیمات نہ صرف ٹیکس قوانین میں یکسانیت پیدا کریں گی بلکہ قانونی نظام کو بھی مستحکم کریں گی۔
دادر اور نگر حویلی اور دمن اور دیو کے مرکز کے زیر انتظام علاقے کی انتظامیہ نے مرکز کے زیر انتظام ان دونوں علاقوں کے عوام کے لئے کم از کم حکومت اور زیادہ سے زیادہ حکمرانی کے نظرئے کو حقیقت میں بدلنے کی خاطر ایک بڑا قدم اٹھایا ہے، جس سے نہ صرف سرکاری خزانے میں بچت ہوئی ہے بلکہ ٹیکس حکام کے روز مرہ کے کاموں میں ربط اور استحکام پیدا کرنے کی خاطر یکسانیت اور استحکام کو بھی یقینی بنایا جاسکے گا۔ یہ کامیابی دادر اور نگر حویلی اور دمن اور دیو کے انضمام کے پیش نظر دمن کو مرکز کے زیر انتظام علاقوں کو 26 جنوری 2020 کو صدر دفتر قرار دئے جانے کے پیش نظراشیاءاورخدماتٹیکس،اضافیقدرکےٹیکس  اورایکسائزڈیوٹیسےقوانیناور ریگولیشن میںترمیم ؍ توسیع ؍ منسوخیکیمنظوریکے ذریعے حاصل کی گئی ہے۔
۔۔۔۔۔۔۔۔۔۔۔۔۔۔۔۔۔۔
۰۰۰۰۰۰۰۰

U-305
(Visitor Counter : 83
مکانات اور شہری غریبی کے خاتمے کی وزارت
ہردیپ پوری نےنئی ٹکنالوجیز کے لئے 2018 کی شرحوں کے شیڈول اور سی پی ڈبلیو ڈی کے پہلے سہ ماہی کوڈ کا اجرا کیا
محکمے کی ویب سائٹ پر سی پی ڈبلیو ڈی کے سرکاری فیس بُک اور ٹیوٹر پیج کا بھی اجرا کیا، کہا نئی، آلودگی سے پاک اور لچکدار ٹکنالوجی اختیار کرکے سی پی ڈبلیو ڈی کو تعمیرات کے روایتی طور طریقوں سے ہٹ کردیکھنے کی ضرورت ہے
نئی دہلی، 5 ستمبر 2018، ہاؤسنگ اور شہری امور کے وزیر مملکت جناب ہردیپ سنگھ پوری نے کہا ہے کہ سینٹرل پبلک ورکس ڈپارٹمنٹ  کے لئے ایک عظیم موقع ہے کیونکہ بھارت کو اب سے 2030 تک ہر سال شہری علاقے کے لئے 700 سے 900 ملین مربع میٹر تک تعمیرات کی ضرورت ہے جو آلودگی سے پاک، لچکدار اور ماحولیاتی اعتبار سے پائیدار ہوں۔ انہوں نے کہا کہ دوسرے طریقے سے کہیں تو بھارت کو ہر سال ایک نئے شکاگو کی تعمیر کرنی ہے۔
جناب ہردیپ پوری نے آج یہاں نئی ٹکنالوجیز کے لئے 2018 کی شرحوں کے شیڈول  اور سی پی ڈبلیو کے پہلے سہ ماہی کوڈ سے متعلق ایک کتابچے کے اجرا کے لئے منعقد ایک تقریب میں خطاب کرتے ہوئے یہ بات کہی۔ وزیر موصوف نے اس موقع پر سی پی ڈبلیو ڈی کے سرکاری فیس بک اور ٹوئٹر پیج کو بھی محکمے کی ویب سائٹ پر جاری کیا۔
ملک کی ترقی میں تیزی سے پیش رفت کا تذکرہ کرتے ہوئے جناب پوری نے کہا کہ ہمارے ملک کو یہ امتیاز حاصل ہے کہ وہ دنیا میں ایک تیز رفتار ابھرتی ہوئی معیشت ہے اور بہت زیادہ تعمیرات اور بنیادی ڈھانچے کے پروجیکٹوں کے ساتھ صنعت کاری اور تجدید کاری کے ایک بڑے مرحلے سے گزر رہا ہے۔انہوں نے کہا کہ ایسے موقع پر سی پی ڈبلیو ڈی کے سامنے چیلنجز ہیں اور اسی کے ساتھ مواقع بھی۔ انہوں نے کہا کہ نجی ٹھیکیداروں کے ساتھ اپنے پروجیکٹوں میں سی پی ڈبلیو ڈی کو بہت زیادہ امتیازی کاموں کو دیکھنا چاہیے۔
وزیر موصوف نے تعمیرات کے روایتی طور طریقوں سے ہٹ کر قدرتی وسائل اور ابھرتی ہوئی ٹکنالوجیز پر مبنی توانائی کے تعمیراتی مواد کی ضرورت کی وکالت کی جن سے نہ صرف یہ کہ کام میں تیزی آئی ہے اور معیار بہتر ہوا ہے بلکہ وہ محفوظ اور پائیدار بھی ہیں اور اس کے نتیجے میں پائیدار ترقی ہوتی ہے۔ انہوں نے مشورہ دیا کہ تعمیرات اور انہدام کے ملبے کو دوبارہ ری سائیکل کیا جانا چاہئے اور اس کا سی پی ڈبلیو ڈی کے کاموں میں بکثرت استعملا کیا جانا چاہیے۔ انہوں نے کہا کہ توانائی اثر انگیزی اقدامات کو بہت زیادہ ترجیح دینی چاہیے۔
سوشل میڈیا کی اہمیت کے بارے میں اظہار خیال کرتے ہوئے جناب پوری نے کہا کہ اس نے ایک نئی جہت کا تعارف کرایا ہے، بڑے پیمانے پر عوام کے ساتھ تنظیموں کے تجربات کا اشترا ک کرکے ایک نئی داستان شروع کی ہے۔ انہوں نے سی پی ڈبلیو ڈی کو یہ مشورہ بھی دیا کہ وہ سوشل میڈیا کے اپنے پلیٹ فارموں سے تاثر کے ذریعہ شکایات کے ازالے کا ایک موثر میکا نزم بنائے۔ انہوں نے کہا کہ اس سے سی پی ڈبلیو ڈی کو یہ موقع بھی ملے گا کہ وہ عوام کے سامنے اپنے اچھے کاموں کی تشہیر کرسکے۔ وزیر موصوف نے کہا کہ اس محکمے کا ایک شاندار ماضی رہا ہے اور کہا کہ چند احتیاطی تدابیر کے ساتھ اس کا مستقبل مزید روشن ہوگا۔
سی پی ڈبلیو ڈی کے ڈائرکٹر جنرل جناب پربھاکر سنگھ نے اپنے افتتاحی خطاب میں کہا کہ محکمہ مشن انداز میں تبدیلی، جدت طرازی اور شبیہ سازی کے دور سے گزر رہا ہے۔ انہوں نے کہا کہ نئی ٹکنالوجیز کے لئے ایس او آر جاری کرکے تعمیرات کے شعبے میں سی پی ڈبلیو ڈی نے معیارات قائم کئے ہیں۔ تقریب میں وزارت اور سی پی ڈبلیو ڈی کے سینئر افسران نے بھی شرکت کی۔
۔۔۔۔۔۔۔۔۔۔۔
م ن۔ن ا۔ن ا۔
U- 4582
(Visitor Counter : 38
وزارت سیاحت
وزارت سیاحت، گھریلو اور عالمی بازاروں میں تشہیری مہم کے ذریعے بھارت کے سات مقام نجات  کو فروغ دیتی ہے
ثقافت ، سیاحت اور شمال مشرقی خطے کی ترقیات کے محکمے کے مرکزی وزیر جناب جی کشن ریڈی نے راجیہ سبھا میں ایک سوال کا جواب دیتے ہوئے بتایا کہ وزارت سیاحت دیگر امور کے ساتھ ساتھ سپتھ موکش پوری  یعنی ایودھیا، متھرا، مایا ، کاشی ، کانچی اونتیکا ، پوری  اور دواروتی  سمیت بھارت کے سیاحتی مقامات کو جامع طریقے سے فروغ دیتی ہے۔ وزارت ملک کے مختلف سیاحتی مقامات اور مصنوعات کو فروغ دینے کے لئے الیکٹرانک، پرنٹ اور ڈیجیٹل میڈیا کے ذریعے گھریلواور عالمی بازاروں میں تشہیری مہم چلاتی ہے۔ اس کے علاوہ سرکاری ویب سائٹ کے ساتھ ساتھ وزارت کے سوشل میڈیا ہینڈلز کے ذریعے بھی اس کی حوصلہ افزائی کرتی ہے۔
علاوہ ازیں، وزارت سیاحت، متعلقہ ریاستی سرکاروں/مرکز کے زیر انتظام علاقوں  کے صلاح و مشورے سے شناخت شدہ زیارت گاہوں اور ثقافتی ورثے کے مقامات کی مربوط ترقی کےمقصد سے ’زیارت گاہوں کی تجدیدکاری اور روحانی، ورثے کے فروغ کی مہم کےقومی مشن‘  اسکیم کے تحت مالی مدد فراہم کرتی ہے۔
سیاحت کے بنیادی ڈھانچے کی ترقی کے لئے سودیش درشن کے تحت مالی معاونت بھی کی جاتی ہے۔ مقا مات کی شناخت بنیادی طور پر ریاستی سرکایں/ مرکز کے زیر انتظام علاقوں کی انتظامیہ کرتی ہیں۔ پروجیکٹ کی منظوری، فنڈز کی دستیابی، پروجیکٹ کی مناسب تفصیلی رپورٹ جمع کرنے، اسکیم کے رہنما خطوط پر عمل پیرا ہونے، پہلے جاری کئے گئے فنڈ کے استعمال وغیرہ کی شرط کے ساتھ دی جاتی ہے۔مستقل اورقابل تعظیم سیاحتی مقامات کی ترقی کے لئے سودیش درشن اسکیم پر ایس ڈی 2.0 میں نظر ثانی کی گئی ہے اور دوارکا کو ایس ڈی 2.0 کے تحت ترقی دئیے جانے کے لئے منتخب کیا گیا ہے۔
صدر جمہوریہ کا سکریٹریٹ
انڈین آڈٹ اینڈ اکاؤنٹ سروس اور سینٹرل انجینئرنگ سروسز  زیر تربیت افسران کی صدر جمہوریہ ہند سے ملاقات
نئی دلّی ، 19 مارچ ؍انڈین آڈٹ اینڈ اکاؤنٹس سروس  اورسینٹرل انجینئرنگ سروسز  کے زیر تربیت افسران کے علیحدہ علیحدہ گروپوں نے صدر جمہوریہ ہند جناب رام ناتھ کووند سے گزشتہ روز 18 مارچ ، 2019 کو راشٹر پتی بھون میں مشترکہ طور پر ملاقات کی ۔
ان زیر تربیت افسران کے اجتماع سے خطاب کرتے ہوئے صدر جمہوریہ ہند نے کہا کہ آئی اے اے ایس کے افسران قانون ساز اداروں کے تئیں ایگزیکٹیو افسران کی جواب دہی کو یقینی بنانے میں انتہائی اہم کردار ادا کرتے ہیں ۔ قانون سازز اداروں میں کنٹرولر اینڈ آڈیٹر جنرل یعنی سی اے جی کے ذریعہ داخل کی گئی رپورٹیں اس جواب دہی کے نفاذ میں ایک محوری کردار ادا کرتی ہیں ۔ آئی اے اے ایس کے افسران ہونے کے ناطے وہ عوامی اعتماد اور مالی اخراجات کے محافظ ہیں ۔ صدر جمہوریہ ہند نے انہیں مشورہ دیا کہ ان کے ذہن میں ایک آڈٹ کا مقصد حکمرانی کی حکمت عملی کو بہتر بنانا ہونا چاہئیے ۔ انہوں نے کہا کہ ان کے اخذ کئے گئے حقائق کا نچوڑ حکمرانی کے معیار کو بہتر بنانے میں معاون ثابت ہو گا ۔
صدر جمہوریہ ہند نے کہا کہ بھارت کی تاریخ میں سڑکوں اور شاہراہوں کی ترقی و فروغ میں سینٹرل انجینئرنگ سروسز  کا تعاون انتہائی اہمیت کا حامل ہے ۔ موجودہ چیلنج زیادہ سڑکیں تعمیر کرنا نہیں ہے بلکہ زیادہ بہتر اور زیادہ محفوظ سڑکیں تعمیر کرنا ہے ۔ سڑکوں کی پائیدار اور کم لاگتی تعمیر کے لئے پروجیکٹوں کو ڈیزائن کرتے وقت نئی تکنالوجیوں کا استعمال دور رس نتائج کا حامل ہے ۔ انہوں نے کہا کہ بھارت میں موٹر گاڑیو ں کے ٹریفک میں اضافے کے باعث رفتار اور تحفظ کے مسائل میں بھی اضافہ ہو رہا ہے ۔ بھارت میں ٹریفک حادثات اور اموات میں بھی اضافہ ہو رہا ہے ۔ انہوں نے انجینئروں پر زور دیا کہ وہ اس مسئلے کو ذہن میں رکھتے ہوئے اگر بھارت میں سڑک حادثات کو اگر مکمل طور پر ختم نہیں کیا جا سکتا تو کم از کم حادثات اور اموات کو کم سے کم کرنے کی کوششیں کریں ۔
(۔ ۔ ۔ ۔ ۔ ۔
U . 1616
وزیراعظم کا دفتر
اترپردیش کے وزیر اعلیٰ نے وزیر اعظم سے ملاقات کی
اتر پردیش کے وزیر اعلیٰ جناب یوگی آدتیہ ناتھ نے آج نئی دہلی میں وزیر اعظم جناب نریندر مودی سے ملاقات کی۔
وزیر اعظم آفس نے ٹویٹ کیا؛
’’اتر پردیش کے وزیر اعلیٰ جناب یوگی آدتیہ ناتھ نے وزیر اعظم جناب نریندر مود سے ملاقات کی۔‘‘
وزارت سیاحت
وزارت سیاحت نے دیکھو اپنا دیش ویبنیار سیریز کے 7ویں ویبنیار کا اہتمام کیا
فوٹو واکنگ وارانسی: ایک دلکش اور جاذب نظر منظر، وراثت، ثقافت اور پکوان
دنیا ایک غیر معمولی دور سے گزر رہی ہے اور ایسے میں سیاحت انڈسٹری کے ساتھ ساتھ انفرادی ذہنوں کو حیات نو کے لیے مصروف رکھنا بھی ضروری ہوگیا ہے۔ ہندوستان کے متنوع ثقافتی اور سیاحتی منظرنامے کا جشن منانے کے اقدام کے طور پر وزارت سیاحت، حکومت ہند نے دیکھو اپنا دیش، کے جامع موضوع کے تحت ویبنیار کی ایک سیریز کا اہتمام کیا ہے۔ یہ پلیٹ فارم سیاحت کا شوق رکھنے والی ایک بڑی تعداد کو ماہرین کے ذریعہ اپنے علاقے، شہر، روایت، ثقافت، ورثہ اور تاریخ کے بارے میں گفتگو کرتے ہوئے سننے اور دیکھنے کے لیے جوڑ رہا ہے۔ اسی سلسلے میں وزارت سیاحت نے 23 اپریل 2020 کو فوٹو واکنگ وارانسی: ایک دلکش منظر، وراثت ، ثقافت اور پکوان پر اپنا 7واں ویبینار پیش کیا۔
ہہ ویبنیار سٹی ایکسپلورس پرائیویٹ لمیٹیڈ کی ایک ٹیم کے ذریعہ پیش کیا گیا، جس کے تحت ایک خصوصی سٹی برانڈ ’ وارانسی ہیریٹیج کس نے وارانسی کے تنوع، تصوف، روحانیت، ثقافتی خواندگی زندگی کے تجربات اور ذاتی یادوں کو پیش کیا گیا، اجلاس کے پینل کے اراکین میں ڈاکٹر سچن بنسل چیف ایکسپلورر  اور جناب ششانک شرما  تھے۔
ویبنیارنے ہندوستان کے دریا کے کنارے آباد سب سے اچھے شہر کے ساتھ ساتھ ثقافتی داستانوں، منھ میں پانی لانے والے پکوان اور زندہ روایات کے حامل دنیا کی سب سے قدیم آبادی والے شہروں میں سے ایک کے طور پر وارانسی کی نمائش کی۔
میلوں تک لاتعداد گھاٹوں اور لاکھوں دیوی اور دیوتاؤں کے ساتھ اس شہر کے پاس جو ہر ایک شخص کی دعاؤں کا جواب ہے۔ ویبنیارنے وارانسی کی قدیم تاریخ، ثقافتی ورثہ، ثقافت، اس کے روحانی روابط، ہر ایک کونے پر ذائقہ دار اور لذیذ کھانوں کے بدلتے رنگ کو چھوا۔
ویبنیار کی شروعات روشن خیالی کے امکانات سے ہوئی، جو وارانسی میں زندگی مسافروں کے لیے لے کر آتی ہے۔ وارانسی کا تجربہ کرنے کا سب سے عمیق طریقہ دی واکنگ آف وارانسی، دی ڈیوائن اینڈ ڈیوینٹی نیز فوڈ آف دی انشینٹ مٹی جیسے خصوصی طور پر تیار کردہ موضوعاتی تھیم پر مشتمل تھا۔ وراثت اور کلچر کے مرکب کے ساتھ صبح صبح کے تجربے کی شروعات واکنگ آف وارانسی سے شہر میں سکون اور شانتی سے ہوئی۔ دی ڈیوائن اینڈ ڈیونیٹی واک پھولوں کے بازارکا مقدس راستہ اور وشوناتھ درشن اور دشاشومیدھ گھاٹ پر مشہورشام کی آرتی پر مشتمل تھا۔
ان دونوں واک کے بعد ناظرین کو فوڈ آف دی انشینٹ سٹی کے ذریعہ غذائی سفر پر لے جایا گیا۔ کچوری سبزی۔ ملائیو لسی، جلیبی دہی، ٹماٹر چاٹ، پالک پتہ چاٹ، اور بنارسی پان کے ساتھ پلیٹ اور زبان پر شاندار پکوان کے مختلف رنگ زندہ ہوگئے۔ پکوان کا راستہ روایتی کھانوں کے لیے مشہور رام بھنڈار،بلیو لسی، دیپک تمبول بھنڈارسے راجیش چورسیا پان والا ، بابا ٹھنڈئی بھارتیندو بھون، دینا چاٹ بھنڈار اور کاشی چاٹ بھنڈار ایک پڑاؤ سے دوسرے ٹیڑھے میڑھے اور تنگ گلیوں سے گزرتا رہا۔ آخر کار واک کا سب سے دلچسپ پہلو وارانسی کے مالامال تیوہار، جس میں ہر ایک کے ساتھ ایک قصہ جڑا ہے، نکاٹیا، ناگ نتھیا، بھسم ہولی اور دیو دیپاولی رہا۔ ویبنیار کا اختتام کرتے ہوئے ڈاکٹر سچن بنسل نے مقامی نمائندوں کے ساتھ بنکر روایتوں اور موسیقی گھرانوں کے چھپے رتنوں کا اجاگر کیا۔
ویبنیار کو شرکا کی جانب سے بے حد اچھا اور حوصلہ افزا فیڈ بیک حاصل ہوا، جس میں غیرملکی شرکا بھی شامل تھے۔
کارپوریٹ امور کی وزارتت
جناب روی متل نے دیوالہ پن اور دیوالیہ پن بورڈ آف انڈیا کے چیئرپرسن کا چارج سنبھالا
نئی دہلی،9فروری 2022/
جناب روی متل نے آج نئی دہلی میں دیوالہ پن اور دیوالیہ پن  بورڈ آف انڈیا کے چیئرپرسن کا عہدہ کا سنبھال لیا ہے۔
بہار کیڈر کے 1986 بیچ کے انڈین ایڈمنسٹریٹیو سروس  افسر ، جناب متل کے پاس میکنیکل انجینئرنگ میں بی ای ماحولیاتی سائنس میں ایم فل کی ڈگریاں آئی ہیں۔
آئی بی بی آئی کے بطور چیئرپرسن شامل ہونے سے پہلے وہ نوجوانوں کے امور اور کھیل کی وزارت کے محکمہ کھیل میں سکریٹری کے عہدے سے سبکدوش ہوئے۔ جناب متل نے وزارت اطلاعات و نشریات کے سکریٹری اور وزارت خزانہ کے مالیاتی خدمات کے محکمہ کے خصوصی سکریٹری کے طورپر بھی کام کیا ہے۔
جناب متل نے اسٹیٹ بینک آف انڈیا ، پنجاب نیشنل بینک، جی آئی سی رے وغیرہ سمیت مختلف تنظیموں کے بورڈز میں بھی خدمات انجام دی ہیں۔ اپنی سروس کے دوران، جناب متل نے حکومت کی مختلف وزارتوں اور محکموں میں مختلف عہدوں پر کام کیا ہے۔
ش ح۔ ش ت۔ج
Uno-1389
(Visitor Counter : 91
ریلوے کی وزارت
ہندوستانی ریلوے نے سفر کے دوران سبھی قسم کی پوچھ تاچھ/شکایتوں /مدد کےلئے انٹیگریٹیڈ ریلوے مدد ہیلپ لائن نمبر139کا اعلان کیا
اوسط بنیاد پر ،ریلوے مدد ہیلپ لائن 139روزانہ344513 کالس اور ایس ایم ایس حاصل کرتی ہے
ریلوے کی وزارت نے مسافروں کو آگاہ کرنے اور تعلیم دینے کےلئے سوشل میڈیا مہم ،ون ریلوون ہیلپ لائن 139 لانچ کی
139کی سہولت 12 زبانوں میں دستیاب ہے
ریلوے سفر کے دوران شکایات اور انکوائیری کےلئے مختلف ہیلپ لائن نمبروں کے سلسلے میں ہونے والی پریشانی کو دور کرنے کےلئے ہندوستانی ریلوے نے سفر کے دوران شکایات اور انکوائیری کے جلد حل کےلئے سبھی ریلوے ہیلپ لائن کو سنگل نمبر 139 میں ضم کردیا ہے۔ نئے ہیلپ لائن نمبر139کے سبھی حالیہ ہیلپ لائن نمبروں کی جگہ لینے کے بعد،مسافروں کےلئے اس نمبر کو یاد رکھنا اور سفر کے دوران ان کی سبھی قسم کی ضرورتوں کےلئے ریلوے کے ساتھ رابطہ کرنا آسان ہوجائےگا۔
ریلوے کی مختلف شکایت ہیلپ لائنز کو پچھلے سال بند کردیا گیا تھا۔ اب ہیلپ لائن نمبر 182بھی یکم اپریل ،2021میں بند ہوجائے گی اور 139میں مل جائے گی۔
ہیلپ لائن 139 بارہ زبانوں میں دستیاب ہوگی۔مسافر آئی وی آر ایس  کا انتخاب کرسکتے ہیں یادبانے پر کال سینٹر ایگزیکیوٹو سےبراہ راست رابطہ کرسکتے ہیں۔139پر کال کرنے کےلئے کسی اسمارٹ فون کی کوئی ضرورت نہیں ہے ،اس طرح سبھی موبائل یوزرس کو آسان پہنچ حاصل ہوجائےگی۔
واضح رہے کہ ایک اوسط بنیاد پر ہیلپ لائن 139روزانہ 344513کالس اور ایس ایم ایس حاصل کرتی ہے۔
139ہیلپ لائن  کا مینیو درج ذیل ہے-
-سکیورٹی اور میڈیکل مدد کےلئے مسافر کو ایک دبانا ہے،جو فوراً کال سینٹر ایگزیکیوٹو سے کنیکٹ ہوجاتا ہے۔
-پوچھا تاچھ کےلئے ،مسافر کو 2دبانا ہے اور سب مینیو میں پی این آر حالات،ریل گاڑی کی آمدورفت ،سیٹوں کی دستیابی ،کرائے سے متعلق پوچھ تاچھ،ٹکٹ بکنگ،سسٹم ٹکٹ کینسلیشن ،ویک اپ الارم فیسلٹی/ڈیسٹنیشن الرٹ،ویہل چیئر بکنگ،میل بکنگ جیسی سہولیات حاصل کی جا سکتی ہیں۔
-عام شکایات کےلئے مسافر 4دبائیں۔
-ویجیلینس سے متعلق شکایات کےلئے مسافر 5دبائیں۔
-پارسل اور سامان سے متعلق پوچھ تاچھ کےلئے مسافر 6دبائیں۔
-آئی آر سی ٹی سی آپریٹیڈ ریل گاڑی پوچھ تاچھ کےلئے مسافر 7دبائیں۔
-شکایات کی صورت حال کےلئے مسافر 9دبائیں۔
-کال سینٹر ایگزیکیوٹو سے بات کرنے کےلئے مسافردبائیں۔
ریلوے کی وزارت نے مسافروں کو آگاہ کرنے اور انہیں بیدار کرنے کےلئے سوشل میڈیا مہم بھی لانچ کی ہے۔# OneRailOneHelpline139
زراعت اور کاشتکاروں کی فلاح و بہبود کی وزارت
دھان کی کل 1526534 میٹرک ٹن خریداری جس کی ایم ایس پی قیمت تقریباً 2882 کروڑ روپے ہے ، یہ خریداری ہریانہ، پنجاب، چنڈی گڑھ، اتر پردیش ، کیرالہ اور تمل ناڈو کے 127832 کسانوں سے 6 اکتوبر تک کی گئی
نئی دہلی،07 اکتوبر ،2020 / 21-2020 کے خریف مارکیٹنگ موسم کے دوران دھان کی خریداری ہریانہ اور پنجاب میں 26 ستمبر 2020 سے شروع ہوئی تھی۔ دھان کی خریداری مغربی اتر پردیش میں یکم اکتوبر 2020 سے اور چنڈی گڑھ میں 2 اکتوبر 2020 سے نیز تمل ناڈو میں 5 اکتوبر 2020 سے شروع ہوئی تھی۔ نئی دلی میں آج ایک پریس کانفرنس میں اس کا ذکر کرتے ہوئے حکومت ہند کے خوراک اور عوامی نظام تقسیم کے سکریٹری جناب سبھانشو پانڈے نے کہا کہ 6.10.2020 تک ہریانہ میں دھان کی 482656 میٹرک ٹن ، پنجاب میں 1008028 میٹرک ٹن ، چنڈی گڑھ میں 6945 میٹرک ٹن ، اتر پردیش میں 1545 میٹرک ٹن ، کیرالہ میں 1809 میٹرک ٹن اور تمل ناڈو میں 25551 میٹرک ٹن خریداری کی گئی۔ یہ خریداری کل 1526534 میٹرک ٹن کی کی گئی جس کی ایم ایس پی تقریباً 2882 کروڑ روپے ہے۔ یہ خریداری ہریانہ، پنجاب، چنڈی گڑھ، اتر پردیش، کیرالہ اور تمل ناڈو کے 127832 کسانوں سے کی گئی ہے۔
جناب پانڈے نے بتایا کہ 06.10.2020 تک حکومت نے اپنی مرکزی ایجنسیوں کے ذریعے 201.15 میٹرک ٹن مونگ کی خریداری کی، جس کی ایم ایس پی 1.45 کروڑ روپے ہے ، اور اس سے تمل ناڈو اور ہریانہ کے 161 کسانوں کو فائدہ ہوا ہے۔ اسی طرح 5089 میٹرک ٹن ناریل کرناٹک اور تمل ناڈو کے 3961 کسانوں کو فائدہ پہنچاتے ہوئے 52.40 کروڑ کی ایم ایس پی کے تحت خریدا گیا ہے۔ جبکہ آندھرا پردیش ، کرناٹک ، تمل ناڈو اور کیرالہ کے لیے منظور شدہ مقدار 1.23 ایل ایم ٹی تھی۔ ناریل اور اڑيد کے سلسلے میں شرحیں یا تو ایم ایس پی کے برابر ہیں یا اس سے اوپر ہیں۔
حکومت ہند کے زراعت کے شعبے کے سکریٹری جناب سنجے اگروال نے کہا کہ حکومت ہند موٹے اناج ، دلہن ، تلہن اور تجارتی فصلوں جیسی زرعی فصلوں کی کم قیمت اوسط کوالیٹی ایف اے کیو کے لیے کم سے کم امدادی قیمت ایم ایس پی کا ہر سال اعلان کرتی ہے۔ یہ اعلان زرعی لاگت اور قیمت سے متعلق کمیشن سی اے سی پی کی سفارشات کی بنیاد پر بوائی کے موسم کے شروع میں کیا جاتا ہے۔ سامی ناتھن کمیٹی کی رپورٹ کی سفارشات کی بنیاد پر حکومت نے ایم ایس پی کا اعلان کیا ہے تاکہ پیداوار پر آنے والے لاگت کا کم سے کم 1.5 گنا قیمت کو یقینی بنایا جا سکے۔ یہ اعلان 19-2018 کی خریف فصل سے کیا گیا تھا۔
پرزینٹیشن کے لیے یہاں کلک کریں
۔۔۔۔۔۔۔۔۔۔۔۔۔۔۔۔۔
م ن ۔ اس۔ ت ح ۔
U – 6189
(Visitor Counter : 91
عملے، عوامی شکایات اور پنشن کی وزارت
قومی تعلیمی پالیسی 2020 کی شروعات تمام تعلیمی بے ضابطگیوں کی اصلاح کے لئے ایک بڑا فیصلہ ہے: ڈاکٹر جتیندر سنگھ
وزیر مملکت ڈاکٹر جتیندر سنگھ نے ’قومی تعلیم پالیسی 2020: صحت کی تعلیم کے نقطہ نظر سے ‘ کے بارے میں ویبینار سے خطاب کیا
نئی دہلی، 4 ستمبر 2020، شمالی مشرقی خطے کی ترقی کے مرکزی وزیر مملکت ، وزیراعظم کے دفتر، عملے، عوامی شکایات، پنشن ، ایٹمی توانائی اور خلا کے وزیر مملکت ڈاکٹر جتیندر سنگھ نے کہا کہ قومی تعلیمی پالیسی 2020 ملک کے تعلیمی نظام میں موجود کئی بے ضابطگیوں کو ختم کرنے کےلئے مودی حکومت کا ایک بڑا قدم ہے۔
آج یہاں اندرا گاندھی نیشنل اوپن یونیورسٹی  کے تعاون سے شری وشو کرما اسکل یونیورسٹی ، ہریانہ کے ذریعہ منعقدہ ’قومی تعلیم پالیسی 2020: صحت کی تعلیم کے نقطہ نظر سے ‘ کے بارے میں ویبینار سے خطاب کرتے ہوئے ڈاکٹر جتیندر سنگھ نے کہا کہ مودی حکومت کی مضبوط سیاسی قوت ارادی کی وجہ سے قومی تعلیم پالیسی 2020 کو شروع کرنے کا فیصلہ کیا گیا جو کہ ہنرمندی اور پیشہ ورانہ تعلیم پر زیادہ توجہ مرکوز کرتی ہے۔وزیر موصوف نے کہا کہ یہ پالیسی نظام میں موجودہ سابق بے ضابطگیوں کی اصلاح کرے گی۔
وزیر مملکت ڈاکٹر جتیندر سنگھ نے کہا کہ اعلی تعلیم میں بڑی اصلاحات کی گئی ہیں، جن میں 2035 تک 50 فیصد مجموعی داخلے کے تناسب کا نشانہ اور قومی تعلیمی پالیسی 2020 میں ملٹیپل اینٹری اور ایکزٹ کے ضابطے شامل ہیں۔
صحت کی تعلیم کے نقطہ نظر کا ذکر کرتے ہوئے وزیر موصوف نے کہا کہ کورونا  عالمی وبا نے ہمیں سکھایا ہے کہ صحت کی تعلیم میں ایمانداری کی اہمیت پر کس طرح غور کیا جانا چاہیے۔
وزیر موصوف نے کہا کہ صحت کی تعلیم کا تعلق چونکہ انسانی زندگی سے ہوتا ہے اس لئے اس کے نصاب میں ضرورت کے مطابق تبدیلی کرنا ایک جاری رہنے والا عمل ہے۔ ملک میں غیر تعلیم یافتہ میڈیکل پریکٹیشنرز کے مسئلے کا ذکر کرتے ہوئے انہوں نے کہا کہ وہ قانوناً میڈیکل پریکٹیشنرز کے لئے مشکلات پیدا کرتے ہیں اور ان کے سلسلے میں مناسب کارروائی کی جانی چاہیے۔
مرکزی وزیر ڈاکٹر جتیندر سنگھ نے کہا کہ نیشنل ریکروٹمنٹ ایجنسی  قائم کرنے کا حکومت کا فیصلہ بھرتی کے شعبے کی کایا پلٹ کرنے والا ہے ۔ انہوں نے کہا کہ اس سے نہ صرف حکمرانی کی اصلاح ہوگی بلکہ سماجی اقتصادی اصلاحات بھی ہوگی اور بھرتی گاؤں اور قصبوں میں پہنچے گی۔
مرکزی کابینہ کے ذریعہ سول سروسز کی صلاحیت سازی کے لئے ایک قومی پروگرام مشن کرم یوگی منظور کئے جانے کا ذکر کرتے ہوئے انہوں نے کہا نئے بھارت کےلئے سول سروس کو ایک نئے مستقبل کے لئے تیار کرنے میں اس کے دور رس نتائج ہوں گے۔ وزیر موصوف نے کہا کہ سول سروسز کو حقیقی کرم یوگی بنانے کی یہ ایک کوشش ہے، جس کا مقصد علیحدہ علیحدہ کام کرنے کے کلچر کو ختم کرنا اور ٹریننگ موڈیولز کے تنوع پر قابو پانا ہے۔
انہوں نے کہا کہ 19 اگست 2020 کو نیشنل ریکروٹمنٹ ایجنسی کی تاریخی منظوری کے بعد مشن کرم یوگی گہرائی اور پھیلاؤ کے معاملے میں سول سروس کی دنیا کی سب سے بڑی اصلاح ثابت ہوگا ۔ انہوں نے کہا کہ تمام سطحوں پر تمام خدمات کے لئے کیریئر کے درمیان تربیت کی سہولت تمام زبانوں میں دستیاب ہوگی ۔ انہوں نے کہا کہ اس سے حکومت ہند کی تمام سطحوں پر خدمات کی پروفیشنل طریقے سے فراہمی میں مدد ملے گی۔
ویبینار میں شرکت کرنے اور اس سے خطاب کرنے والوں میں اگنو کے وائس چانسلر پروفیسر ناگیشور راؤ ، ایس وی ایس یو ہریانہ وائس چانسلر جناب راج نہرو، ایس او اے یونیورسٹی بھوبنیشور کے پرو وائس چانسلر ، پروفیسر امت بنرجی، اگنو کے پرو وائس چانسلر پروفیسر راجندر پرساد داس ، ایس وی ایس یو ہریانہ کے رجسٹرار اور ڈین ڈاکٹر آر سلہن اور پروفیسر آر ایس راٹھور شامل ہیں۔
۔۔۔۔۔۔۔۔۔۔۔
م ن۔ ا گ۔ن ا۔
U-5102
(Visitor Counter : 80
خواتین اور بچوں کی ترقیات کی وزارت
افرادی قوت میں خواتین کی شرکت
نئی دہلی:25؍مارچ2022:
خواتین اور بچوں کی ترقی کی وزیر محترمہ اسمرتی زوبن ایرانی نے آج لوک سبھا میں ایک سوال کے تحریری جواب میں اطلاع فراہم کی کہ خواتین کو بااختیار بنانے اور افرادی قوت میں ان کی شراکت داری کو بڑھانے اور ان کے تحفظ کو فروغ دینے کے لیے حکومت نے ’مشن شکتی‘ کے نام سے خواتین کی حفاظت، سلامتی اور بااختیار بنانے کے لیے ایک نئی اور جامع وسیع اسکیم کو منظوری دی ہے، جس میں قومی، ریاستی اور ریاستی جیسے اجزاء شامل ہیں۔ خواتین کو بااختیار بنانے کے لیے ضلعی سطح کے مرکز، خواتین کی ہیلپ لائنز، ون اسٹاپ سینٹرز، بیٹی بچاؤ بیٹی پڑھاؤ، سکھی نواس ، پالنا  وغیرہ۔ ون اسٹاپ سینٹرز کی اسکیمیں اور خواتین ہیلپ لائنس کو عالمگیر بنانے کا نفاذ خواتین اور بچوں کی ترقی کی وزارت کی طرف سے خواتین کی مدد کے لیے کیا جاتا ہے جو تشدد یا کسی بھی قسم کی پریشانی کا سامنا کر رہی ہیں جو افرادی قوت میں ان کی شراکت داری کو بری طرح متاثر کر سکتی ہے۔
حکومت نے خواتین کو ان کے کام کی جگہ پر محفوظ اور محفوظ کام کا ماحول فراہم کرنے اور افرادی قوت میں ان کی شرکت بڑھانے کے مقصد سے ’کام کی جگہ پر خواتین کی جنسی ہراسانی  ایکٹ، 2013‘ بھی نافذ کیا ہے۔ ۔ یہ ایکٹ تمام خواتین کا احاطہ کرتا ہے، خواہ ان کی عمر یا ملازمت کی حیثیت کچھ بھی ہو اور انہیں کام کی تمام جگہوں پر جنسی طور پر ہراساں کیے جانے سے تحفظ فراہم کرتا ہے چاہے وہ سرکاری ہو یا نجی، منظم ہو یا غیر منظم۔ یہ ایکٹ آجروں پر یہ ذمہ داری عائد کرتا ہے کہ وہ دس یا اس سے زیادہ کارکنوں کے ساتھ کام کی جگہوں کے لیے اندرونی کمیٹیاں  تشکیل دے کر اور جنسی ہراسانی کے تعزیراتی نتائج اور آئی سیز کی تشکیل کے احکامات کو نمایاں جگہوں پر ظاہر کر کے جنسی ہراسانی سے پاک کام کرنے کا ایک محفوظ ماحول فراہم کریں۔ اسی طرح مقامی کمیٹیاں  ایکٹ کے تحت اضلاع میں تشکیل دی جائیں گی تاکہ 10 سے کم کارکنان والی تنظیموں میں شکایات وصول کی جا سکیں یا اگر شکایتیں خود آجروں کے خلاف ہوں۔ ملازمین کو اس قانون سازی کی دفعات کے بارے میں ملازمین کو آگاہ کرنے کے لیے وقفے وقفے سے ورکشاپس اور آگاہی پروگرام منعقد کرنے کی ضرورت ہے۔
خواتین کارکنوں کی ملازمت کو بڑھانے اور ہنر مندی کی ترقی اور پیشہ ورانہ تربیت کے ذریعے خواتین کی معاشی آزادی کو یقینی بنانے کے لیے حکومت نے اسکل انڈیا مشن بھی متعارف کرایا ہے جس کے تحت خواتین کو صنعتی تربیتی اداروں، قومی پیشہ ورانہ تربیتی اداروں اور علاقائی تربیت کے نیٹ ورک کے ذریعے تربیت فراہم کی جاتی ہے۔ پیشہ ورانہ تربیت کے ادارے۔ قومی ہنرمندی کی ترقی کی پالیسی جامع مہارت کی ترقی پر توجہ مرکوز کرتی ہے، جس کا مقصد بہتر اقتصادی پیداوار کے لیے خواتین کی شرکت میں اضافہ کرنا ہے۔ پردھان منتری مدرا یوجنا اور اسٹینڈ اپ انڈیا جیسی اسکیمیں ہیں، جن سے خواتین کو اپنا کاروبار قائم کرنے میں مدد ملتی ہے۔ مزید برآں لیبر کوڈز، یعنی ضابطہ اجرت 2019، صنعتی تعلقات کا ضابطہ، 2020، پیشہ ورانہ تحفظ، صحت اور کام کے حالات کا ضابطہ، 2020 اور سماجی تحفظ کا ضابطہ، 2020، اجتماعی طور پر خواتین کی افرادی قوت میں باوقار طریقے سے اور مناسب حفاظت کے ساتھ شرکت کو فروغ دینے کے لیے دفعات، آجروں کے ذریعہ اپنائے گئے اقدامات شامل ہیں۔